Hvad er Black Friday?
---------------------



Black Friday stammer oprindeligt fra USA og er altid dagen efter Thanksgiving, en national helligdag, der fejres i USA. Thanksgiving er altid den fjerde torsdag i november, og Black Friday er som sagt den følgende fredag.


Hvor Black Friday er en nyere tradition i Danmark, har den efterhånden mange år på bagen i USA. Siden 1932 har dagen nemlig været startskuddet til årets julehandel, og i dag er den som bekendt en af årets allerstørste shoppingdage - både i fysiske butikker og online på webshops.


Siden 2005 har det været den travleste indkøbsdag på året i USA, og efter lidt års venten begyndte danske webshops så småt at omfavne konceptet i 2013. Siden er det stort set kun gået fremad med Black Friday i Danmark.


